ddrg/super_eurlex huggingface dataset:
(3)

Metsamaterjali turustamisega tegelevad Lätis peamiselt kohalikud väikesed ettevõtjad ja üksikisikust tarnijad. Kõnealuse turu ja metsamaterjali turustamisega tegelevate ettevõtjate eripärast tingituna on toimunud maksupettusi, mida maksuhalduril on raske kontrollida. Maksupettuste vastu võitlemiseks lisati Läti käibemaksualastesse õigusaktidesse eriklausel, mille kohaselt on metsamaterjali turustamisel maksukohustuslaseks maksustatavate kaupade ja teenuste saaja. Nimetatud säte kaldub kõrvale direktiivi 2006/112/EÜ artiklist 193, millega nähakse ette, et liikmesriigi süsteemi alusel vastutab käibemaksu tasumise eest tavaliselt maksukohustuslane, kelle kaubatarned või teenuste osutamine on maksustatud käibemaksuga.
5)

Artikkel 10 asendatakse järgmisega: „Artikkel 10 Rahastamiskord 1. ELi sõjalise missiooni ühiseid kulusid hallatakse kooskõlas nõukogu 19. detsembri 2011. aasta otsusega 2011/871/ÜVJP (millega luuakse mehhanism Euroopa Liidu sõjalise või kaitsepoliitilise tähendusega operatsioonide ühiste kulude rahastamise haldamiseks (ATHENA)) (4) (edaspidi „ATHENA”). 2. ELi sõjalise missiooni ühiste kulude lähtesumma kuni 9. augustini 2011 on 4,8 miljonit eurot. ATHENA artikli 25 lõikes 1 osutatud lähtesumma protsent on 60 %. 3. ELi sõjalise missiooni ühiste kulude lähtesumma ajavahemikul 9. augustist 2011 kuni 31. detsembrini 2012 on 4,8 miljonit eurot. ATHENA artikli 25 lõikes 1 osutatud lähtesumma protsent on 30 %. 4. ELi sõjalise missiooni ühiste kulude lähtesumma alates 1. jaanuarist 2013 on 11,6 miljonit eurot. ATHENA artikli 25 lõikes 1 osutatud lähtesumma protsent on 20 % ja ATHENA artikli 32 lõikes 3 osutatud kulukohustuste protsent on 30 %.
(3)

On hinnatud praegu kehtivate ökoloogiliste kriteeriumide ning kõnealuste otsustega kehtestatud hindamis- ja kontrollinõuete asjakohasust ja sobivust. Kuna läbivaatamisprotsess on iga otsuse puhul eri etapis, on asjakohane pikendada ökoloogiliste kriteeriumide ja nendega seotud hindamis- ja kontrollinõuete kehtivusaega. Otsustes 2007/506/EÜ ja 2007/742/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 31. detsembrini 2013.
(6)

Võrdlustehnika määratlemine on vajalik selleks, et määrata uuendusliku tehnika kasutamisega saavutatav CO2-sääst. Seepärast peaks selline määratlus olema põhjendatud ja põhinema asjaomastel andmetel. Taotleja esitas andmed, mis näitavad, et halogeenlampidel oli 2009. aastal juhtiv turuosa. Komisjon märgib, et kuigi teatavas sõidukipargi segmendis võidi kasutada muid energiatõhusamaid valgustuslahendusi, on teada, et halogeenlambid saavutasid kogu sõidukipargi suhtes turul suurima läbimurde. Sellest tulenevalt ning selleks, et katsemetoodika oleks asjaomane ning representatiivne kogu autopargi jaoks, on asjakohane käsitada halogeenlampe võrdlustehnikana.
(3)

Kuigi kriisi negatiivse mõju tasakaalustamiseks on juba võetud olulisi meetmeid, on finantskriisi mõju reaalmajandusele, tööturule ja kogu ühiskonnale ikkagi suur. Surve liikmesriikide finantsvahenditele on kasvamas ja tuleks võtta täiendavaid meetmeid selle surve kiireks leevendamiseks liidu vahendite maksimaalse ja optimaalse kasutamise kaudu.
(3)

Teatavate kolmandate riikide esitatud hiljutisi kavasid ja komisjonile laekunud täiendavat teavet silmas pidades on vaja ajakohastada nende kolmandate riikide loetelu, kust liikmesriikidel on direktiivi 96/23/EÜ kohaselt lubatud importida teatavaid loomi ja loomseid saadusi, mis praegu on loetletud otsuse 2011/163/EL lisas (edaspidi „loetelu”).
1.

Center to Investigate Organized Crime (teise nimega: Cyber Crime Office või Cyber Police)

Asukoht: Teheran, Iraan. Veebisait: http://www.cyberpolice.ir

Iraani küberpolitsei on Iraani Islamivabariigi Politsei üksus, mis asutati 2011. aasta jaanuaris ja mille juht on Esmail Ahmadi-Moqaddam (nimekirjas). Ajakirjanduse sõnul rõhutas politsei ülem Ahmadi-Moqaddam, et küberpolitsei võtab sihikule revolutsioonivastased ja dissidentlikud rühmitused, kes kasutasid 2009. aastal internetipõhiseid sotsiaalseid võrgustikke selleks, et algatada proteste president Mahmoud Ahmadinejadi tagasivalimise vastu. 2012. aasta jaanuaris andis küberpolitsei internetikohvikutele välja uued juhised, milles nõutakse, et kasutajad peavad esitama oma isikuandmed, mida kohvikupidajad peavad säilitama kuus kuud; samuti peavad kohvikupidajad säilitama andmed külastatud veebisaitide kohta. Eeskirjades nõutakse ka seda, et kohvikupidajad paigaldaksid valvekaamerad ja säilitaksid nende lindistusi kuus kuud. Nende uute eeskirjade abil võidakse luua logiraamat, mida ametivõimud saavad kasutada selleks, et jõuda jälile aktivistidele või mis tahes isikutele, keda peetakse ohuks riigi julgeolekule. 2012. aasta juunis teatas Iraani meedia, et küberpolitsei käivitab virtuaalsete privaatvõrkude mahasurumise aktsiooni. 30. oktoobril 2012 vahistas küberpolitsei (väidetavalt ilma kohtuotsuseta) blogija Sattar Beheshti riigi julgeoleku vastase tegevuse eest sotsiaalsetes võrgustikes ja keskkonnas Facebook. Beheshti oli kritiseerinud Iraani valitsust oma blogis. Ta leiti surnuna oma vangikongist 3. novembril ja usutakse, et küberpolitsei töötajad piinasid ta surnuks.
(2)

4-metamfetamiin on amfetamiini sünteetiline tuum-metüülitud derivaat, mida on peamiselt konfiskeeritud amfetamiini ja kofeiini sisaldavates proovides pulbri ja pastataolisena, kuid mida on esinenud ka tablettide või vedelikuna. Nimetatud aine on ilmunud ebaseaduslikule amfetamiiniturule, kus seda müüakse ja kasutatakse kui kontrollitavat narkootikumi amfetamiini. Nimetatud aine tuvastamisest internetis müüdavas kaubanduslikus tootes on teatatud ühel korral. Peamiseks keemiliseks lähteaineks 4-metamfetamiini sünteesil on 4-metüülbensüül metüül ketoon (4-metüül-BMK), mis on internetis kaubanduslikult kättesaadav ning mille kasutamist ei reguleerita narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni 1988. aasta konventsiooniga.
(4)

Madalmaade Kuningriigi andmetel on hulk kõnealuste toodetega kauplevaid äriühinguid seotud pettustega, müües kõnealuseid tooteid käibemaksu maksuhaldurile tasumata. Nende klientidel on aga kehtiva arve esitamise korral õigus käibemaks maha arvata. Kõige äärmuslikumal juhul tarnitakse kaupu mitu korda järjest ilma käibemaksu tasumata („karussellipettus”). Sellega seoses on Madalmaade maksupettuste uurimise teenistus täheldanud pettuse kandumist mobiiltelefonidelt ja integraallülitusseadmetelt kaasaskantavatele mängukonsoolidele ja personaalarvutitele.
(3)

Lisaks on vaja muuta relvaembargot käsitlevaid meetmeid, et võimaldada tarnida mittesurmavat sõjavarustust tsiviilelanike kaitseks või Süüria opositsiooni ja revolutsiooniliste jõudude rahvuskoalitsiooni jaoks, keda liit tunnistab Süüria rahva õiguspäraste esindajatena, tarnida neile sõidukeid, mis ei ole lahingumasinad ja mis on valmistatud kuulikindlatena või niisuguseks kohandatud, ning anda neile tehnilist abi, mis on ette nähtud tsiviilelanike kaitsmiseks.
(4)

Brasiilia on esitanud komisjonile taotluse, et tal lubataks kõnealustest piirkondadest importida liitu ka biltong-/kuivatatud liha, mis on saadud koduveiste lihast, mis on läbinud eritöötluse.
(1)

Komisjoni 3. novembri 2008. aasta otsuses 2008/855/EÜ (loomatervishoiualaste tõrjemeetmete kohta seoses sigade klassikalise katkuga teatavates liikmesriikides) (3) on sätestatud teatavad tõrjemeetmed seoses sigade klassikalise katkuga liikmesriikides või nende piirkondades, mis on loetletud kõnealuse otsuse lisas. Sigade klassikalise katku epidemioloogiline olukord on liikmesriikides ja nende piirkondades erinev. Seepärast koosneb otsuse 2008/855/EÜ lisa kolmest osast, millest igaühes on loetletud liikmesriikide piirkonnad, mille suhtes kohaldatakse erinevaid tõrjemeetmeid vastavalt epidemioloogilisele olukorrale.
(4)

Kõnealuse taotluse läbivaatamisel on selgunud, et asjaomaste uute valemite kinnitamise tingimused on täidetud. Seepärast tuleks need valemid Tšehhi Vabariigis kinnitada.
(1)

Määrusega (EÜ) nr 1/2005 on kehtestatud ELi piires selgroogsete elusloomade vedamise eeskirjad, kaasa arvatud eeskirjad ELi tolliterritooriumile sisenevate või sealt väljuvate partiide eriomaste kontrollide kohta, mida peavad tegema ametiisikud. Määruse (EÜ) nr 1/2005 artikli 27 lõikega 1 on ette nähtud, et pädev asutus peab kontrollima käesoleva määruse nõuete täitmist, tehes mittediskrimineerivaid loomade, veovahendite ja saatedokumentide kontrolle (edaspidi „mittediskrimineerivad kontrollid”).
(1)

Euroopa Liidu sisejulgeolekupoliitika on möödunud aastate jooksul edasi arenenud. Lissaboni lepingu (1) sisejulgeolekualaste sätete alusel on olnud võimalik töötada välja sisejulgeoleku strateegia, mille eesmärk on võtta kooskõlastatud meetmeid ühiste julgeolekuprobleemidega tegelemiseks.
(1)

Määrusega (EÜ) nr 1224/2009 on loodud ühenduse kontrolli-, seire- ja rakendamissüsteem, et tagada ühise kalanduspoliitika eeskirjade järgimine. Määruse (EÜ) nr 1224/2009 kohaselt võivad ELi inspektorid ELi vetes ning ELi vetest väljaspool asuvatel ühenduse kalalaevadel teha inspektsioone kõnealuse määruse kohaselt, ilma et see piiraks rannikuliikmesriikide esmavastutust. ELi inspektorite nimekiri kehtestatakse määruses (EÜ) nr 1224/2009 sätestatud korras.
(2)

Direktiivis 2009/156/EÜ on kehtestatud elushobuslaste liitu importimist reguleerivad loomatervishoiunõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus ei ole kahe aasta jooksul esinenud hobuste Venezuela entsefalomüeliiti.
(1)

Euroopa Keskpankade Süsteemi ja Euroopa Keskpanga põhikirja artikli 18.1 kohaselt võivad Euroopa Keskpank (EKP) ja rahaühikuna eurot kasutavate liikmesriikide keskpangad (edaspidi „RKPd”) teha krediiditehinguid krediidiasutustega ja muude turul osalejatega, kui laen on piisavalt tagatud. Üldised tingimused, mille kohaselt EKP ja RKPd on valmis krediiditehinguid sõlmima, sealhulgas kriteeriumid, mis määravad tagatise kõlblikkuse eurosüsteemi krediidioperatsioonide jaoks, on sätestatud 20. septembri 2011. aasta suunise EKP/2011/14 (eurosüsteemi rahapoliitika instrumentide ja menetluste kohta) (1) I lisas.
(3)

Selleks et vältida väljakujunenud kaubandussuhete häirimist, tuleks vastavalt direktiivi 2008/72/EÜ artikli 16 lõikele 2 lubada kolmandatest riikidest pärit köögiviljade paljundus- ja istutusmaterjali (välja arvatud seemet) importivatel liikmesriikidel jätkata nende toodete suhtes selliste tingimuste kohaldamist, mis on vähemalt samaväärsed samalaadsete liidu toodete suhtes kohaldatavate tingimustega. Direktiivis 2008/72/EÜ sätestatud kõnealuse impordi suhtes kohaldatava erandi kehtivusaega tuleks seetõttu pikendada kauemaks kui 31. detsembrini 2012. Olemasolevatest tõenditest ilmneb, et imporditud materjali vastavusega direktiivi 2008/72/EÜ sätetele ei ole probleeme esinenud. Seetõttu on alust arvata, et imporditav materjal on liidu õigusaktidega kooskõlas ka järgneva kümne aasta jooksul.
(3)

Prantsusmaa ja Slovakkia teatasid 2011. aastal komisjonile ja liikmesriikidele, et klassikalise sigade katkuga seotud olukord on nende territooriumil hea. Esitatud teabe kohaselt oli nimetatud liikmesriikide piirkondades, kus metssigadel oli esinenud klassikalist sigade katku, see haigus metssigade hulgas likvideeritud. Ka Saksamaa teatas 2012. aastal komisjonile ja liikmesriikidele, et tema piirkondades, kus metssigadel oli esinenud kõnealust haigust, on see haigus metssigade hulgas likvideeritud.
4.

Jongwe Printing and Publishing Company (PVT) Ltd (teise nimega Jongwe Printing and Publishing Co., teise nimega Jongwe Printing and Publishing Company)
(2)

Regioonide Komitees on vabanenud kaks liikmekohta seoses Britt-Marie LÖVGRENI and Annelie STARKI ametiaja lõppemisega. Regioonide Komitees on vabanenud asendusliikme koht seoses Tore HULTI ametiaja lõppemisega,
(5)

EKP nõukogu leiab, et see programm on kohane ja Küprose Vabariigi emiteeritud või täielikult tagatud turukõlblike võlainstrumentide kvaliteedistandard on piisav, et lubada nende kõlblikkust eurosüsteemi rahapoliitika operatsioonides, olenemata mis tahes krediidihinnangust.
(2)

Liikmesriigid võivad selliseid piiranguid kohaldada tingimusel, et nad on kas tõendanud, et nende territoorium või selle teatavad piiritletud alad on asjaomasest taudist vabad, või et nad on kehtestanud taudivaba staatuse saamiseks tauditõrjeprogrammi.
(10)

Augustis 2008 said Madalmaad direktiivi 91/414/EMÜ artikli 6 lõike 2 kohase taotluse äriühingult Sourcon-Padena GmbH & Co KG toimeaine Pseudomonas sp. tüve DSMZ 13134 kandmiseks direktiivi 91/414/EMÜ I lisasse. Komisjoni otsusega 2008/599/EÜ (11) kinnitati, et toimik on täielik ja seda võib pidada põhimõtteliselt vastavaks direktiivi II ja III lisas loetletud andmete ja teabega seotud nõuetele.
(8)

Aruannete ja äriühingu struktuuri muutumist käsitlevate teadete esitamatajätmine on käsitatav jätkuva koostööst hoidumisena ning tähendab, et kohustuse tingimusi on rikutud. Seega on põhjendatud mõlema kohustuse tühistamine.
(5)

Teatises topeltmaksustamise kohta ühtsel turul (5) lubas komisjon uurida, millist kasu võiks tuua topeltmaksustamist käsitleva ELi foorumi ehk nimetatud valdkonnaga seotud probleeme arutava eksperdirühma loomine. Arvestades, et sellised probleemid mõjutavad siseturu toimimist, tuleks neid arutada korrapäraselt eksperdirühmas. Lisaks nähtus avalikust konsultatsioonist, mille käigus koguti faktilisi näiteid topeltmaksuvabastuse kohta ja otsiti võimalusi selle vältimiseks, et praktikas on topeltmaksuvabastus ja topeltmaksustamine sageli seotud ning seega ei tohiks neid valdkondi käsitleda eraldi. Arvestades, et ka topeltmaksuvabastus on seotud eespool osutatud agressiivse maksuplaneerimisega, tuleks topeltmaksustamist käsitleda samas eksperdirühmas, st kõnealusel platvormil.
1)

Lisatakse järgmised artiklid: „Artikkel 6a Erandina artikli 6 lõigetest 1 ja 2 võivad liikmesriigi pädevad asutused anda loa Süüriast toornaftat ja naftasaadusi osta, importida või transportida ning pakkuda sellega seonduvat rahastamist või rahalist toetust, sealhulgas tuletisinstrumente, samuti kindlustust ja edasikindlustust, eeldusel et järgmised tingimused on täidetud: a) asjaomane liikmesriik on eelnevalt konsulteerinud Süüria opositsiooni ja revolutsiooniliste jõudude rahvuskoalitsiooniga; b) asjaomasest tegevusest ei saa otseselt ega kaudselt kasu artikli 25 lõikes 1 osutatud isik ega üksus; ning c) asjaomase tegevusega ei rikuta ühtegi käesolevas otsuses sätestatud keeldu. Asjaomane liikmesriik teavitab teisi liikmesriike kõikidest käesoleva artikli alusel antud lubadest.” „Artikkel 9a Erandina artikli 8 lõigetest 1 ja 2 võivad liikmesriigi pädevad asutused anda loa müüa, tarnida või üle anda olulist varustust ja tehnoloogiat artikli 8 lõikes 1 osutatud Süüria nafta- ja maagaasitööstuse olulistele sektoritele või nendes sektorites väljaspool Süüriat tegutsevatele Süüria või Süüriale kuuluvatele äriühingutele ning anda seonduvat tehnilist abi või väljaõpet ja osutada muid seonduvaid teenuseid ning rahastada või anda rahalist toetust, eeldusel et järgmised tingimused on täidetud: a) asjaomane liikmesriik on eelnevalt konsulteerinud Süüria opositsiooni ja revolutsiooniliste jõudude rahvuskoalitsiooniga; b) asjaomasest tegevusest ei saa otseselt ega kaudselt kasu artikli 25 lõikes 1 osutatud isik ega üksus; ning c) asjaomase tegevusega ei rikuta ühtegi käesolevas otsuses sätestatud keeldu. Asjaomane liikmesriik teavitab teisi liikmesriike kõikidest käesoleva artikli alusel antud lubadest.” „Artikkel 14a Erandina artikli 13 punktidest a, c ja e võivad liikmesriigi pädevad asutused anda loa anda laenu või krediiti Süürias asuvatele äriühingutele, kes tegutsevad Süüria naftatööstuses nafta leiukohtade uurimise, nafta tootmise või rafineerimise sektorites, või Süüria või Süüriale kuuluvatele äriühingutele, kes tegutsevad nendes sektorites väljaspool Süüriat; või omandada või suurendada osalust Süürias asuvates äriühingutes, kes tegutsevad Süüria naftatööstuses nafta leiukohtade uurimise, nafta tootmise või rafineerimise sektorites, või Süüria või Süüriale kuuluvates äriühingutes, kes tegutsevad nendes sektorites väljaspool Süüriat; või asutada ühisettevõte Süürias asuvate äriühingutega, kes tegutsevad Süüria naftatööstuses nafta leiukohtade uurimise, nafta tootmise või rafineerimise sektorites, ning mis tahes nende kontrolli all oleva tütar- või haruettevõttega; eeldusel et järgmised tingimused on täidetud: a) asjaomane liikmesriik on eelnevalt konsulteerinud Süüria opositsiooni ja revolutsiooniliste jõudude rahvuskoalitsiooniga; b) asjaomasest tegevusest ei saa otseselt ega kaudselt kasu artikli 25 lõikes 1 osutatud isik ega üksus; ning c) asjaomase tegevusega ei rikuta ühtegi käesolevas otsuses sätestatud keeldu. Asjaomane liikmesriik teavitab teisi liikmesriike kõikidest käesoleva artikli alusel antud lubadest.”
(4)

Kõnealune riiklik meede on osa poliitikast, mille eesmärk on tõsta haldussuutlikkust avaliku teenuste kvaliteedi parandamise ja kulude vähendamise kaudu, samuti osa subsidiaarsuspoliitikast. See on piirkondadele täiendavaks stiimuliks, et parandada läbipaistvalt oma haldusjuhtimise kvaliteeti. Sellega seoses on rakendusotsusega 2011/38/EL ette nähtud, et maksumäära vähendamisel tuleb arvesse võtta sotsiaalmajanduslikke tingimusi piirkonnas, kus meedet kohaldatakse. Seetõttu on madalamat maksumäära kohaldanud mitu piirkonda, kus sisemajanduse koguprodukt elaniku kohta on keskmisest madalam või kus on keskmisest kõrgem tööpuuduse määr. Üldiselt põhineb riiklik meede teatavatel poliitilistel kaalutlustel.
(5)

Maksumäära lõplik tase on kooskõlas direktiiviga 2003/96/EÜ ette nähtud alammääradega, milleks on praegu 359 eurot 1 000 liitri kohta (või 35,90 eurot hektoliitri kohta). See kehtib ka siis, kui 1. jaanuarist 2013 antakse samasugune luba, mis anti nõukogu 22. aprilli 2013. aasta rakendusotsusega 2013/193/EL, millega lubatakse Prantsuse Vabariigil vastavalt direktiivi 2003/96/EÜ artiklile 19 kohaldada mootorikütusele erinevaid maksumäärasid, (3) isegi juhul, kui nimetatud otsuse mõju on seotud käesoleva otsuse mõjuga.
(4)

Muul kui ettevõtluse eesmärgil kasutamist on raske täpselt määratleda ja isegi kui see on võimalik, on selline mehhanism tihti koormav. Taotletud loa kohaselt tuleks mitte üksnes ettevõtluse eesmärgil kasutatavate sõiduautode kuludest maha arvatav käibemaks kehtestada ühtse protsendimäärana koos mõnede eranditega. Läti esitatud teabe alusel on põhjendatud protsendimäär 80 %. Selleks et vältida topeltmaksustamist, tuleks käesoleva otsusega lubatud piirangu rakendusalas tühistada nõue arvestada käibemaksu sõiduautode muul kui ettevõtluse eesmärgil kasutamise korral. Kõnealuse lihtsustamismeetmega jääb ära vajadus pidada arvet ametiautode muul kui ettevõtluse eesmärgil kasutamise kohta ning samal ajal välditakse ebaõigest arvepidamisest tulenevat maksudest kõrvalehoidmist.
h)

korraldab iga-aastase võrgustiku konverentsi, mis toob kokku tsiviil- ja sõjaväelisi koolitajaid liikmesriikide koolitusinstituutidest ja ministeeriumidest ning, kui see on asjakohane, asjaomaseid väliskoolitajaid, kes on eksperdid ÜKJP alal, ning
(6)

Otsuse 2009/852/EÜ III lisast on välja jäetud 17 ettevõtet, sest nemad tohivad piimatooteid ELi turule viia, kuna kasutavad üksnes nõuetele vastavat piima. Need ettevõtted on esitatud otsuse 2009/852/EÜ III lisas järgmiste numbrite all: 1 (AB 641 SC BIOMILK SRL); 6 (L 78 SC ROMFULDA PROD SRL); 9 (BN 2399 SC CARMO-LACT PROD SRL); 13 (L 140 SC CARMOLACT SRL); 29 (CT 30 EASTERN EUROPEAN FOODS SRL); 40 (L 124 SC PRIMULACT SRL, nime on muudetud järgmiselt: SC LACTATE HARGHITA SA); 41 (HR 119 BOMILACT SRL); 42 (HR 625 LACTIS SRL); 43 (HR 213 PAULACT SA); 45 (IS 1540 PROMILCH SRL); 46 (L 18 SC EUROCHEESE SRL); 56 (L 121 SC MIRDATOD PROD SRL); 69 (SM 4189 PRIMALACT SRL); 70 (L 5 SC NIRO SERV COM SRL); 74 (SV 1562 BUCOVINA SA SUCEAVA); 81 (L 80 SC INDUSTRIAL MARIAN SRL); 82 (VN 231 VRANLACT SA).
6)

Artikkel 14 asendatakse järgmisega: „Artikkel 14 Salastatud teabe avaldamine 1. Kõrgel esindajal on volitus avaldada NATO-le/ISAFile missiooni läbiviimisel tekkinud ja koostatud ELi salastatud teavet ja dokumente kooskõlas otsusega 2011/292/EL. Selle hõlbustamiseks koostatakse kohalik tehniline kord. 2. Kooskõlas otsusega 2011/292/EL on kõrgel esindajal volitus avaldada kooskõlas nõukogu julgeolekueeskirjadega käesoleva otsusega ühinenud kolmandatele riikidele vajaduse korral ja vastavalt missiooni vajadustele missiooni läbiviimisel koostatud ELi salastatud teavet ning dokumente kuni tasemeni „CONFIDENTIEL UE”. 3. Kõrgel esindajal on volitus avaldada kooskõlas otsusega 2011/292/EL UNAMA vajaduse korral ja vastavalt missiooni operatiivvajadustele missiooni läbiviimisel tekkinud ja koostatud ELi salastatud teavet ning dokumente kuni tasemeni „RESTREINT UE”. Selleks koostatakse kohalik kord. 4. Konkreetse ja vahetu operatiivvajaduse puhul on kõrgel esindajal samuti volitus avaldada kooskõlas otsusega 2011/292/EL vastuvõtjariigile missiooni läbiviimisel tekkinud ja koostatud ELi salastatud teavet ning dokumente kuni kategooriani „RESTREINT UE”. Selleks sõlmitakse asjakohased kokkulepped kõrge esindaja ning vastuvõtjariigi pädevate asutuste vahel. 5. Kõrgel esindajal on volitus avaldada käesoleva otsusega ühinenud kolmandatele osapooltele ELi salastamata dokumente, mis on seotud missiooni käsitlevate nõukogu aruteludega, mille kohta vastavalt nõukogu töökorra (3) artikli 6 lõikele 1 kehtib ametisaladuse hoidmise kohustus. 6. Kõrge esindaja võib delegeerida lõigetes 1, 2, 3 ja 5 osutatud volitused ning samuti volituse sõlmida lõikes 4 osutatud kokkuleppeid oma alluvuses olevatele isikutele, tsiviiloperatsiooni ülemale ja/või missiooni juhile.
(2)

28. veebruaril 2013. aastal esitas Svaasimaa kooskõlas määruse (EÜ) nr 1528/2007 II lisa artikliga 36 taotluse, et kõnealuses lisas sätestatud päritolureeglitest kehtestataks erand veel kaheks aastaks (alates 1. jaanuarist 2013 kuni 31. detsembrini 2014). Taotlus on esitatud kokku 780 tonni virsikute, pirnide ja puuviljamahlas virsiku ja/või pirni ja/või ananassi segude kohta, mis kuuluvad CN-koodide ex 2008 70 98, 2008 40 90 ja ex 2008 97 98 alla.
(5)

Itaalia on teatanud, et Brindisi sadamas paiknevat piirikontrollipunkti käsitlev kanne tuleks selle liikmesriigi kannete loetelust välja jätta. Portugal on teatanud, et Viana do Castelo sadamas paiknevat piirikontrollipunkti käsitlev kanne tuleks selle liikmesriigi kannete loetelust välja jätta. Seega tuleks otsuse 2009/821/EÜ I lisas sätestatud loetelus esitatud kandeid kõnealuste liikmesriikide kohta vastavalt muuta.
a)

liikmetena: — Mick ANTONIW, Member of the National Assembly for Wales — Paula BAKER, Councillor, Basingstoke and Deane Council — Anthony Gerard BUCHANAN, Councillor, East Renfrewshire Council — Dee SHARPE, Councillor, East Riding of Yorkshire Council ning
(2)

Meemesilaste tervist käsitleva Euroopa Liidu referentlaboratooriumi suunistes (3) mesilaskolooniate vähenemise seire katseprojekti kohta antakse liikmesriikidele juhiseid mesilaskolooniate vähenemist käsitlevate seireuuringu programmide koostamiseks. Suunistega nähakse ette, et väljavalitud mesilaid kontrollitakse kolm korda ning et viimane kontroll tehakse mee tootmise hooajal, et objektiivselt hinnata hävinenud või nõrgenenud kolooniate arvu. Kontrolli aja peaks valima liikmesriik sõltuvalt oma riigi konkreetsetest kliimatingimustest.